
Opravné uznesenie Okresný súd Prievidza vo veci starostlivosti súdu o maloleté deti: A. B., nar. XX.XX.XXXX a C. B., nar. XX.XX.XXXX, v konaní zastúpené kolíznym opatrovníkom Úradom práce, sociálnych vecí a rodiny Partizánske, pracovisko Bánovce nad Bebravou, deti rodičov: matky D. B., nar. XX.XX.XXXX, trvale bytom E. F. G. F., štátnej občianky SR a otca H. B., nar. XX.XX.XXXX, trvale bytom E. F. G. F., štátneho občana SR, za účasti prokurátorky Okresnej prokuratúry Bánovce nad Bebravou, v konaní o zmene zariadenia na výkon ústavnej starostlivosti, takto rozhodol: I. Rozsudok Okresného súdu Prievidza, sp. zn. 22P/64/2024 zo dňa 04.11.2024 sa v časti výrokov I., II., III., IV. a V. o p r a v u j e tak, že tieto správne znejú: " I. Ústavná starostlivosť nariadená nad maloletými deťmi: A. B., nar. XX.XX.XXXX a C. B., nar. XX.XX.XXXX rozsudkom Okresného súdu Prievidza sp. zn. 22P/57/2023-65 zo dňa 19.12.2023, právoplatného dňa 29.12.2023 sa bude realizovať v Centre pre deti a rodiny, so sídlom I. J. XXX/X, B. s účinnosťou od právoplatnosti tohto rozhodnutia. II. Matka maloletých detí j e p o v i n n á prispievať na výživu mal. A. B., nar. XX.XX.XXXX výživným vo výške 30% zo sumy životného minima podľa osobitného predpisu vždy do 15-teho dňa v tom ktorom mesiaci vopred na účet Centra pre deti a rodiny, so sídlom I. J. XXX/X, B., a to s účinnosťou od právoplatnosti tohto rozhodnutia. III. Otec maloletých detí j e p o v i n n ý prispievať na výživu mal. A. B., nar. XX.XX.XXXX výživným vo výške 30% zo sumy životného minima podľa osobitného predpisu vždy do 15-teho dňa v tom ktorom mesiaci vopred na účet Centra pre deti a rodiny, so sídlom I. J. XXX/X, B., a to s účinnosťou od právoplatnosti tohto rozhodnutia. IV. Matka maloletých detí j e p o v i n n á prispievať na výživu mal. C. B., nar. XX.XX.XXXX výživným vo výške 30% zo sumy životného minima podľa osobitného predpisu vždy do 15-teho dňa v tom ktorom mesiaci vopred na účet Centra pre deti a rodiny, so sídlom I. J. XXX/X, B., a to s účinnosťou od právoplatnosti tohto rozhodnutia. V. Otec maloletých detí j e p o v i n n ý prispievať na výživu mal. C. B., nar. XX.XX.XXXX výživným vo výške 30% zo sumy životného minima podľa osobitného predpisu vždy do 15-teho dňa v tom ktorom mesiaci vopred na účet Centra pre deti a rodiny, so sídlom I. J. XXX/X, B., a to s účinnosťou od právoplatnosti tohto rozhodnutia." II. V ostatných častiach zostáva rozsudok Okresného súdu Prievidza sp. zn. 22P/64/2024 zo dňa 04.11.2024 n e z m e n e n ý.
odôvodnenie: 1. Uznesením Okresného súdu Prievidza sp. zn. 22P/64/2024-17 zo dňa 08.07.2024, právoplatného dňa 13.09.2024 bolo nariadené neodkladné opatrenie v zmysle ktorého boli maloleté deti A. B., nar. XX.XX.XXXX a C. B., nar. XX.XX.XXXX dočasne zverené do starostlivosti Centra pre deti a rodiny, n.o., K. XXX/X, F.. Zároveň bolo, bez návrhu, začaté konanie o zmenu zariadenia na výkon ústavnej starostlivosti u oboch maloletých detí. 2. Na pojednávaní konanom dňa 04.11.2024 po vyhlásení rozsudku pracovníčka Centra pre deti a rodiny uviedla, že žiada opravu rozsudku v časti adresy sídla zariadenia, ktoré bude realizovať ústavnú starostlivosť. Adresa sídla je Centrum pre deti a rodiny, I. J. XXX/X, B.. 3. Podľa § 2 odsek 1 zákona č. 161/2015 Z.z. Civilný mimosporový poriadok (ďalej len "C.m.p."), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 4. Podľa § 224 zákona č. 160/2015 Z. z. Civilný sporový poriadok (ďalej len "C.s.p."), súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 5. Vzhľadom na vyššie uvedené skutočnosti vydal súd toto opravné uznesenie, ktorým odstránil zrejmú nesprávnosť a vykonal opravu tak, ako to vyplýva z výroku tohto rozhodnutia. 6. V ostatných častiach ponechal súd rozsudok Okresného súdu Prievidza sp. zn. 22P/64/2024 zo dňa 04.11.2024 nedotknutý. Poučenie: Proti tomuto uzneseniu m o ž n o podať odvolanie do 15 dní od jeho doručenia na Okresný súd Prievidza. [§ 355 ods. 2 C.s.p., § 357 písm. f) C.s.p.] Odvolanie je podané včas aj vtedy, ak bolo v lehote podané na príslušnom odvolacom súde. Odvolanie len proti odôvodneniu rozhodnutia nie je prípustné. Odvolanie môže podať účastník, v ktorého neprospech bolo rozhodnutie vydané. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Podanie možno urobiť písomne, a to v listinnej podobe alebo v elektronickej podobe. Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí súdu do desiatich dní, na podanie sa neprihliada. Súd na dodatočné doručenie podania nevyzýva. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil. Ak zákon na podanie nevyžaduje osobitné náležitosti, v podaní sa uvedie, ktorému súdu je určené, kto ho robí, ktorej veci sa týka, čo sa ním sleduje a podpis. Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces,
c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Prostriedky procesného útoku alebo prostriedky procesnej obrany, ktoré neboli uplatnené v konaní pred súdom prvej inštancie, možno v odvolaní použiť len vtedy, ak a) sa týkajú procesných podmienok, b) sa týkajú vylúčenia sudcu alebo nesprávneho obsadenia súdu, c) má byť nimi preukázané, že v konaní došlo k vadám, ktoré mohli mať za následok nesprávne rozhodnutie vo veci alebo d) ich odvolateľ bez svojej viny nemohol uplatniť v konaní pred súdom prvej inštancie.

